Spoštovani,

tudi jeseni bo na **Gainem vzorčnem bio vrtu** pestro.

V **petek, 14. septembra 2018** ob **16.00 uri** bo **na vrtičkarskem območju** nasproti blokovskega naselja **Glinškova ploščad za Bežigradom** vrtnarska delavnica **Obiranje pridelkov in priprava vrta na jesen**.

Agronom in strokovnjak Kluba Gaia **Vanes Husić** bo pojasnil:

* kaj se je v vrtu dogajalo med rastno sezono,
* katere rastline so dobro uspevale in katere so imele težave,
* na kaj moramo biti pozorni pri obiranju in shranjevanju pridelkov,
* katere vrtnine še lahko sadimo in sejemo v začetku jeseni.

Zbirno mesto za udeležence vrtnarske delavnice je pred vhodom na vrtičkarsko območje (križišče Saveljske ceste in Slovenčeve ulice) ob 15.50, od koder se bomo peš odpravili do vrtička.

V **petek, 21. septembra 2018** ob **16.00** pa bo **v sadovnjaku na vrtičkarskem območju Rakova jelša** sadjarska delavnica **Obiranje in shranjevanje plodov**, na kateri bo agronom Vanes Husić predstavil:

* kaj je pomembno za pravilno shranjevanje plodov,
* katere so značilnosti, po katerih prepoznamo zrele plodove ter
* kako shranjujemo semena.

Zbirno mesto za udeležence sadjarske delavnice je pri brvi čez Lahov graben, od koder se bomo peš odpravili do sadovnjaka.

Zaradi organizacijskih potreb vse zainteresirane prosimo, da se na predavanje predhodno prijavijo preko e-naslova gaia@klubgaia.com ali po telefonu 01 7558 160.

Zadnje letošnje vrtnarske in sadjarske aktivnosti:

* **19.10.2018 ob 16.00** na Gainem vzorčnem bio vrtu na Ježici, delavnica **Kompostiranje in jesenska priprava tal**
* **26.10.2018 ob 16.00** v sadovnjaku ob Vojkovi cesti, delavnica **Jesensko škropljenje in priprava sadovnjaka na zimo**

Vljudno vabljeni!

Ekipa MOL in Kluba Gaia